กินยาคุมวันแรกที่ประจำเดือนมาแต่ว่ายังมีเลือดไหลปกติ ไม่ทราบว่าต้องกินกี่วันประจำเดือนถึงจะหยุดเหรอคะ
สวัสดีค่ะ หากได้เริ่มทานยาคุมกำเนิดแผงแรก ภายในวันแรกที่มีประจำเดือนมา ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันทีค่ะหลังจากเริ่มทานยา จำนวนวันที่ประจำเดือนมา มักจะเท่าๆ เดิมกับที่เคยมา หรืออาจมาสั้นลงได้ แต่ไม่ได้ไปทำให้ประจำเดือนหยุดในทันทีค่ะอย่างไรก็ตาม หากมีเลือดออกนานเกินจำนวนวันที่ปกติควรจะมา เช่น ปกติประจำเดือนมา 4 วัน แต่เมื่อทานยาคุมไป เลือดยังคงออกต่อเนื่องนาน 7 วัน อาจเกิดจากผลข้างเคียงของยาคุม ที่ทำให้เกิดเลือดออกกะปริดกะปรอยได้ แต่เลือดที่ออกมักมีปริมาณไม่มาก และเมื่อทานต่อเนื่องไปซักระยะ เลือดก็มักจะมาน้อยลงจนหายไปได้เองค่ะ ที่สำคัญคือ การทานยาให้ตรงเวลา ไม่ลืมทานยาในแต่ละวันค่ะ